**SAVJET RTCG  
Ombudsman RTCG**Podgorica, 10. 12. 2024.

**Izvještaj Ombudsmana RTCG po prigovoru gledaoca**  
  
Podnosilac prigovora: Tanja Šuković  
Datum podnošenja prigovora: 20.11.2024.  
Datum emitovanja spornog sadržaja: 26.07.2024.  
Predmet prigovora: Dana 26. jula 2024. na portalu RTCG objavljena je informacija o posjeti patrijarha Porfirija Beranama i selu Velika povodom 80. godina od zločina u tom selu u kojem su stradali nevini civili. Podnosilac prigovora kao potomak žrtava, osporava tvrdnju u tekstu da su u Velici stradali samo srpski civili smatrajući da se radi o istorijskoj netačnosti i korišcenju crkvenog narativa.Postavlja pitanje etičnosti, nacionalnog preimenovanja žrtava i traži objašnjenje na osnovu kojih istorijskih izvora je iznesen takav podatak.  
  
**Razmatranje prigovora**  
  
Nakon pregleda prigovora podnijetog od strane gledaoca, Ombudsman RTCG utvrdio je sljedeće:  
  
1. Nepravovremenost prigovora  
U skladu s članom 7. Pravilnika o načinu rada Ombudsmana RTCG, prigovori se mogu podnositi najkasnije u roku od 30 dana od dana emitovanja sadržaja na koji se odnose. U ovom slučaju, prigovor je podnesen nakon gotovo 4. mjeseca od emitovanja, što prelazi propisani rok.  
2. Neispravna forma prigovora  
Takođe, član 7. Pravilnika propisuje da prigovor mora biti podnesen u odgovarajućoj formi (obrzac za predstavke i prigovore portal RTCG)  
Prigovor nije dostavljen u skladu s navedenim zahtjevom.   
  
**Zaključak**  
  
Na osnovu navedenog, prigovor podnosioca se odbacuje jer:  
  
1. Nije podnesen u propisanom roku,  
2. Nije ispoštovana forma podnošenja prigovora, u skladu s članom 7. Pravilnika o načinu rada Ombudsmana RTCG.  
  
Podnosilac prigovora se poziva da, ukoliko želi podnijeti novi prigovor u vezi sa sadržajima koji će biti emitovan ubuduće, isti dostavi u skladu sa Pravilnikom.  
  
**Preporuka za podnosioca prigovora**  
  
Za podnošenje prigovora u budućnosti, preporučujemo da:  
Obratite pažnju na rok od 30 dana od dana emitovanja spornog sadržaja,  
prigovor dostavite u propisanoj formi.  
  
  
Ombudsman RTCG  
Ivan Ivanovic  
10.12.2024.